- ኢስያሳ
- <
- 53
- >

53
1 ኑን ኦዴዳዋ ኦን አማኔዴ? መꬍና ጎዳይ ባረ ዎልቃ ኦና በሴዴ?ዮሃ. 12:38፤ ሮመ 10:16 2 እ አ ስንꬃን መላ ጋድያን ደእያ ዱሩማፐ ጻጱዋ የዲደ፥ አጭያ ያላጋ አጫዳን ድጬዳ። ኑን አ ሎይꬅ ጼላናዉ፥ አዉ ማላይ ዎይ ፑላይ ባዋ፤ ኑን አኮ ሺቃናዉ አዉ ፑል ባዋ። 3 እ አሳን ካቴዳነ እጸቴዳ፤ እ ሀርግያፐነ መቱዋፐ ሻከት ኤረና ካዮትያ አሳ ግዴዳ። እ አሳይ አ በአናፐ ጊደ፥ ባረ ሶምኡዋ ዎራ ዛርያ አሳዳን ካቴዳ፤ ኑንካ አ ቦንችበይኮ።
4 እ ቱሙ ኑ ሀርግያ ባረዉ አኬዳ፤ ማቶሳ 8:17 ቃይ ኑ ካዩዋካ ቶኬዳ። ሽን አ ጋኬዳ መቱ፥ ደሸꬃይነ ዋዪ ጾሳፐ አዉ ዬዳዋ ጊደ ኑን ቆፔዶ። 5 ሽን እ ኑ ባይዙዋ ድራዉ፥ ጫደቲደ ማዱንጼዳ፤ 1 ጰጽ. 2:24 ኑ ናጋራ ድራዉካ ሾጨቲደ ሊቄዳ። እ ሙረቴዳዋን፥ ኑን ሳሩዋ ደሜዶ፤ አ ማዱꬃን ኑን ፓጼዶ። 6 ኑን ኡባይ ኦግያ ባሌዳ ዶርሳቱዋዳን ዎራ ቤዶ፤ 1 ጰጽ. 2:25 ኑን ኡባይካ ኑ ኦግያዉ ኦግያዉ ስሜዳ። መꬍና ጎዳይ ኑ ኡባይ ናቄዳ ናቁዋ አ ቦላ ዎꬄዳ።
7 እ ኡንኤቴዳነ ቆሄቴዳ፤ ሽን ባረ ዶና ፖክቤና። ሳፃ 5:6 ኪታ 8:32-33 ሹካናዉ አፍያ ዶርሳዳን ላገቴዳ፤ ባረ እስክያ ሜድያዋንቱ ስንꬃን ጮኡ ግያ ዶርሳ ማራዳን፥ እካ ባረ ዶና ፖክቤና። 8 ኡንቱንቱ አ ኡቁኒደነ አ ቦላ ሱገꬃ ፕርዳ ፕርዲደ አፌድኖ። እ ታ አሳ ባይዙዋ ድራዉ ሾጨቲደ፥ ፓጻ ደእያዋንቱ ቢታፐ እ ክቼዳዋ አ ዛርያፐ ኦኔ አኬኬዳዌ? 9 እ ባረ ሀይቁዋን ኢታ አሳቱዋና ፓይደቴዳ፤ 1 ጰጽ. 2:22 ሀይቂደካ ዱረ አሳ ዱፉዋን ሞገቴዳ። ግዶፐነ፥ ኢታባ እ ኦꬅቤና፤ ባረ ዶናንካ ዎርዱዋ ሃሳይቤና።
10 ሽን እ ቆሄታናዌ መꬍና ጎዳ ሸነ ግዴዳ፤ ቃይ መꬍና ጎዳይ እ ቱጋታናዳን ኦꬄዳ። እ ባረና ናጋራዉ ያርሹዋ ኦꬅያ ዎደ፥ ባረ ዘረꬃ በአና። አ ባረካ አዱቃና፤ መꬍና ጎዳ ሸኒካ አ ኩሽያን ፖለታና። 11 አ ሸምፑ ዋየቴዳዋፐ ጉይያን፥ እ ደኡዋ ፖኡዋ በአና፤ ናሸታና። ታ ጽሎ ቆማይ ባረ ኤራተꬃን ዳሮቱዋ ጽልሳና፤ ኡንቱንቱ ባይዙዋካ ቶካና። 12 ሄዋ ድራዉ፥ ዎልቃማ አሳቱ ግዱዋን ታን አዉ ቦንቾ ሳኣ ሻካደ እማና፤ ማር. 15:28፤ ሉቃሳ 22:37 ቃይ ምኖቱዋና እ ኦሞዱዋ ሻካና። አያዉ ጎፐ፥ እ ባረ ሸምፑዋ ሀይቆ አꬂደ እሜዳ፤ ያቲደ ባይዛንቻቱዋና ፓይደቴዳ። ግዶፐነ፥ እ ዳሮ አሳ ናጋራ ቶኬዳ፤ ባይዛንቻቶካ ጋናቴዳ።

- ኢስያሳ
- <
- 53
- >

53:1 ዮሃ. 12:38፤ ሮመ 10:16

53:4 ማቶሳ 8:17

53:5 1 ጰጽ. 2:24

53:6 1 ጰጽ. 2:25

53:7 ሳፃ 5:6

53:7 ኪታ 8:32-33

53:9 1 ጰጽ. 2:22

53:12 ማር. 15:28፤ ሉቃሳ 22:37

© 2011 WBT