- ማዝሙርያ
- <
- 95
- >

95
ጋላሳ ጋላሳ ማዝሙርያ
1 ሃይተ፤ አነ መꬍና ጎዳ ሳቦይተ።
ኑና አሽያ ዛላዉ ናሸቻዉ የጾይተ።
2 አ ስንꬃ ጋላታና ሺቆይተ።
ጋላታ የꬃ ናሸቻን የጾይተ።
3 አያዉ ጎፐ፥ መꬍና ጎዳይ ዎልቃማ ጾሳ፥
ጾሳቱዋ ኡባ ቦላ ዎልቃማ ካትያ።
4 ቢታ ጪማቱ አ ኩሽያን ደኢኖ፤
ደርያ ሁጰቱካ አዋ።
5 አባ ሃꬃይካ አዋ፤
ሄዋ እ መꬌዳ፤
መላ ቢታካ አ ኩሺ ኦꬄዳ።
6 ሃይተ፤ ሆኪደ አነ አዉ ጎይኖይተ፤
ኑና መꬌዳ መꬍና ጎዳ ስንꬃን ጉልባቶይተ።
7 አያዉ ጎፐ፥ እ ኑ ጾሳ። እብራ. 3:15፤ 4:7 እብራ. 3:7-11
ኑን አ ቆሩዋን ደእያ አሳቱዋ፤
ኑን እ ሄምያ አ ዶርሳ ዉደቱዋ።
ጾሳይ ህንተና ግያዋ ሀች ስስተ!
8 “ካሰ ህንተ ማይዛ አዎቱ፥
ማሪባ ግያ ሳኣን ሀኔዳዋዳን፥ ከሳ 17:1-7፤ ፓይ. 20:2-13
ሄ ጋላስ ማሳ ባዙዋን እጼዳዋዳን፥
ህንተካ ዞርያ አከናን እጾፕተ።
9 ኡንቱንቱ ታ ኦሱዋ በኢደካ፥
ታና ኤቀቴድኖነ ፓጬድኖ።
10 ታን ሄ የለታ ኦይታሙ ላይꬃ ሻተታድ፤
‘ኡንቱንቱ ኡባ ዎደ ባረንቱ ዎዛናን ባሊኖ፤
ኡንቱንቱ ታ ኦግያ ኤርበይክኖ ያጋድ።
11 ሄዋዳንካ ቃይ፥ ታን ሀንቀታ ጫቃደ፥ ፓይ. 14:20-23፤ ዛረ. 1:34-36፤ 12:9-11፤ እብራ. 4:3-5
ኡንቱንቱ ታ ሸምፑዋሳ ኡባካ ገልክኖ’ ያጋድ” ያጌ።

- ማዝሙርያ
- <
- 95
- >

95:7 እብራ. 3:15፤ 4:7

95:7 እብራ. 3:7-11

95:8 ከሳ 17:1-7፤ ፓይ. 20:2-13

95:11 ፓይ. 14:20-23፤ ዛረ. 1:34-36፤ 12:9-11፤ እብራ. 4:3-5

© 2011 WBT