- ዮሃንሳ ሳፃ
- <
- 22
- >

22
1 ሄዋፐ ጉይያን፥ ኪታንቻይ ታና ጾሳ ካዉተꬃ ኦይድያፐነ ዶርሳ ካዉተꬃ ኦይድያፐ ጎግያ ብርሊያዳን ጶልያ ደኡዋ ሃꬃ ሻፋ በሴዳ። ህዝ. 47:1፤ ዛካ. 14:8 2 ሄ ሻፋይ ካታማ ኦግያ ግዱዋና ዱገ ጎጌ። ሻፋፐ ሄፍንꬃ ባጋናነ ሀፍንꬃ ባጋና አገናን እት ገደነ ላይꬃን ታማነ ላኡ ገደ አይፍያ ደኡዋ ምꬃይ ደኤ። ሄ ምꬃ ቦንቹ ደእያዌ፥ ዛርያ ኡባ ሀርግያፐ ፓꬃናሳ።ዶመꬃ 2:9፤ ህዝ. 47:12
3 ሄ ካታማን ጾሳ ሸቃይ አይነ ባዋ። ጾሳ ካዉተꬃ ኦይዲነ ዶርሳ ካዉተꬃ ኦይዲ ሄ ካታማን ደአና። ጾሳ ኦሳንቻቱ ጾሳዉ ጎይናና። ዛካ. 14:11 4 ኡንቱንቱ አ ዴሙዋ በአና፤ አ ሱንꬃይ ኡንቱንቱ ዴሙዋን ጻፈታና። 5 ሄዋፐ ስንꬃዉ ሀራ ቃማይ ባዋ። ኡንቱንቶ ጾምፕያ ዎይ አዋ ፖኡዋ ኮሸና፤ አያዉ ጎፐ፥ ጎዳይ ጾሳይ ኡንቱንቶ ጾምፕያ ግዳናዋ። ኡንቱንቱ መꬍ መꬍናዉ ካተታና። ኢሳ. 60:19፤ ዳኔላ 7:18
የሱሳ ዩሳ
6 ሄዋፐ ጉይያን፥ ኪታንቻይ ታና ሀዋዳን ያጌዳ፤ “ሀ ታን ሃሳይያዌ ቱሙዋነ አማነትያዋ። ናባቶ ባረ ጌሻ አያና እምያ ጎዳይ ጾሳይ፥ ማታን ሀናናዉ በስያዋ ባረ ኦሳንቻቱዋ በሳናዉ ባረ ኪታንቻ ኪቴዳ” ያጌዳ።
7 የሱስ፥ “በአ! ታን ኤለካ ያና። ሀ ማጻፋን ደእያ ትምቢትያ ናግያዋንቱ አንጀቴዳዋንታ” ያጌዳ።
8 ታን ዮሃንስ፥ ሀ ኡባባ ስሳድነ በኣድ። ታን ሀዋ ስሴዳ ዎደነ በኤዳ ዎደ፥ ሄዋ ታና በሴዳ ኪታንቻዉ ጎይናናዉ፥ አ ገድያን ኩንዳድ። 9 ሽን ኪታንቻይ ታና፥ “ሄዋ ኦꬆፓ። ታን ኔናዳንነ ናበ ግዴዳ ነ እሻቱዋዳን፥ ቃይ ማጻፋን ደእያባዉ አዛዘትያ ኡባቱዋዳን አይልያ። ጾሳዉ ጎይና” ያጌዳ።
10 ሄዋፐ ጉይያን፥ ኪታንቻይ ታና፥ “ሀናና ጌዳ ሀ ማጻፋ ቃላ ማታፋን ጎርዶፓ። አያዉ ጎፐ፥ ሀ ኡባባይ ፖለትያ ዎዲ ማታቴዳ። 11 ኢታባ ኦꬅያዌ ጉጂደካ ኢታባ ኦꬆ፤ ቱናይ ጉጂደካ ቱኖ። ሎኦባ ኦꬅያዌ ጉጂደካ ሎኦባ ኦꬆ፤ ጌሻይነ ጉጂደካ ጌሻ ግዶ” ያጌዳ። ዳኔላ 12:10
12 የሱስ፥ “በአ! ታን ኤለካ ያና። አሳ ኡባዉ አ ኦሱዋዳን እማናዉ፥ ታ ዎይታ አካ ያና። ኢሳ. 40:10፤ 62:11፤ ማዝ. 28:4፤ ኤር. 17:10 13 ታን አልፋነ ኦሜጋ፤ ኮይሩዋነ ዉርሰꬃ፤ ዶመꬃነ ፖሉዋ” ያጌዳ። ሳፃ 1:8፣ 17፤ 2:8፤ ኢሳ. 44:6፤ 48:12
14 ባረንቱ ማዩዋ ጌሽ ሜጭያዋንቱ አንጀቴዳዋንታ። ደኡዋ ምꬃ አይፍያ ማናዉነ ካታማ ፐንግያና ገላናዉ ኡንቱንቶ ማታይ እመቴዳ። ዶመꬃ 2:9፤ 3:22 15 ሽን ካናቱ፥ ብትያዋንቱ፥ ዎሹምያዋንቱ፥ ሸምፑዋ ዎꬍያዋንቱ፥ ኤቃዉ ጎይንያዋንቱነ ባረንቱ ሃሳያንነ ባረንቱ ኪታን ዎርዶትያዋንቱ ካረና ደኢኖ።
16 “ታን የሱስ፥ ሀ የዉዋ ህንተንቶ ዎሳ ጎለቱዋን ማርካታና ማላ፥ ታ ኪታንቻ ኪታድ። ታን ዳዊታ ጎልያ የለታ። ታን ፖእስያ ዎንታ ባካልያ” ያጌዳ። ኢሳ. 11:1፣ 10
17 ጌሻ አያናይነ ገለዉና፥ “ሃያ” ያጊኖ። ቃይ ሀዋ ስስያዌ ኦንነ፥ “ሃያ” ያጎ። ሳመቴዳ አሳይ ኦንነ ሃ ዮ። ደኡዋ ሃꬃ ኮይያ አሳይ ኦንነ ጮ አኮ። ኢሳ. 55:1
18 ታን ሀ ማጻፋን ጻፈቴዳ ሀናና ጌዳ ቃላ ስስያ ኦናነ ዞራይ። ኦንነ ሀ ቃላ ቦላ እትባ ጉጆፐ፥ ጾሳይ ሀ ማጻፋን ጻፈቴዳ ቦሻ አ ቦላ ጉጃና። 19 ኦንነ ማጻፋን ደእያ ትምቢትያ ቃላፐ አያነ ፓጭሶፐ፥ ሀ ማጻፋ ግዶን ቆንጭሴዳ ደኡዋ ምꬃ አይፍያፐነ ጌሻ ካታማፐ አ ጋክያ ግሹዋ ጾሳይ ፓጭሳና። ዛረ. 4:2፤ 12:32
20 ሀ ኡባባዉ ማርካትያዌ፥ “ቱማ! ታን ኤለካ ያና” ያጌ።
አመንእ። ጎዳ የሱሳ፥ ኔን ሃያ።
21 ጎዳ የሱስ ክርስቶሳ አꬎ ኬካተꬃይ ህንተናና *ህንተናና፦ ጮራ ሀራ ብለꬃቱዋን፥ ጾሳ አሳ ኡባና ያጌ። ኡባና ግዶ። አመንእ።

- ዮሃንሳ ሳፃ
- <
- 22
- >

22:1 ህዝ. 47:1፤ ዛካ. 14:8

22:2 ዶመꬃ 2:9፤ ህዝ. 47:12

22:3 ዛካ. 14:11

22:5 ኢሳ. 60:19፤ ዳኔላ 7:18

22:11 ዳኔላ 12:10

22:12 ኢሳ. 40:10፤ 62:11፤ ማዝ. 28:4፤ ኤር. 17:10

22:13 ሳፃ 1:8፣ 17፤ 2:8፤ ኢሳ. 44:6፤ 48:12

22:14 ዶመꬃ 2:9፤ 3:22

22:16 ኢሳ. 11:1፣ 10

22:17 ኢሳ. 55:1

22:19 ዛረ. 4:2፤ 12:32

*22:21 ህንተናና፦ ጮራ ሀራ ብለꬃቱዋን፥ ጾሳ አሳ ኡባና ያጌ።

© 2011 WBT